Publication: Magyar Közlöny
Issue: MK-2011-96 (Year: 2011, Number: 96)
Era: contemporary
Section: valamint a Miniszterelnökséget vezetõ államtitkár feladat- és hatáskörérõlszóló 212/2010. (VII. 1.) Korm. rendelet 84. § g) pontjában
Paragraph Index: 1145

2. § E rendelet alkalmazásában 1. bányászati úszó berendezés: a bányaüzemben az ásványi nyersanyag kitermelésére és partra szállítására szolgáló berendezés, a szállítóhajók és az uszályok kivételével, 2. felborulással szembeni stabilitás: a bányászati úszó berendezés nyugalmi és üzemi körülmények között fellépõ, megdõlést okozó nyomatékokkal szembeni egyensúlyi állapotban maradási képessége, 3. haszonanyag készlettér: a kitermelt haszonanyag felhalmozott tömege, 4. mûszaki felügyeleti személy: a bányászati, gépészeti és villamos felügyeleti személy, 5. nagyteljesítményûgép: a bányászati tevékenység során alkalmazott 300 t-nál nagyobb tömegû vagy 500 m3/h-nál nagyobb névleges teljesítményû gép, 6. szakértõ: az úszólétesítmények megfelelõségét vizsgáló, ellenõrzõ és tanúsító szervezetek elismerésérõl, kijelölésérõl és felhatalmazásáról szóló kormányrendelet szerinti elismert vagy kijelölt szervezet, továbbá a munkabiztonsági szakértõi tevékenységrõl szóló kormányrendelet szerinti a bányászati tevékenység technológiája és eszközeinek biztonsága szakterületen nyilvántartásba vett szakértõ és a hajótest szerkezet, stabilitás és úszóképesség szakterületen a szakértõi tevékenység folytatására érvényes szakértõi engedéllyel rendelkezõ személy, 7. úszóképesség: a bányászati úszó berendezés víz felszínén maradási képessége nyugalmi és üzemi körülmények között, 8. villamos berendezés: a különbözõ villamos szerkezeteknek egymással és a tápláló áramforrással villamosan célszerûen összekötött, helyileg behatárolható, összetartozó, összeszerelt együttese a villamos összekötésekkel, 9. villamos szerkezet: a vezetékek kivételével minden, a villamos energia termelésére, átalakítására, szállítására, elosztására vagy felhasználására szolgáló komplett gyártmány, termék vagy szerelési egység, ideértve a villamos mérések eszközeit, a villamos elven mûködõ különbözõ célú mérõ, érzékelõ, kijelzõ, távadó és távmûködtetõ eszközöket is.

Source: https://magyarkozlony.hu/hivatalos-lapok/8167998c0dbf689716d76450e153d6e49756d5c8/dokumentumok/0f6b2fbfefb77e46b08900968dcca2a444d9d1ce/letoltes